open-index/open-wikipedia-markdown huggingface dataset:
לילי אברט

**לילי אֶבְּרֶט**  (באנגלית: **Lily Ebert**; 29 בדצמבר 1923 – 9 באוקטובר 2024) הייתה סופרת יהודייה-בריטית ילידת הונגריה, ניצולת השואה, שנודעה בסרטוני הטיקטוק שפרסמה ובהם ענתה וסיפרה על קורותיה בתקופת השואה.

## קורות חיים
אברט נולדה בשם **ליביה אנגלמן** בבונהאד, ממלכת הונגריה (כיום הונגריה). היא הייתה הבת הבכורה במשפחה בת שישה ילדים.

### בתקופת השואה
הנאצים פלשו להונגריה במרץ 1944 (מבצע מרגרטה), וביולי 1944, כאשר אברט הייתה בת 20. היא יחד עם אמה, אחיה הצעיר ושלוש אחיותיה גורשו לאושוויץ-בירקנאו. אמה של אברט, נינה, האח הצעיר בלה, ואחותו הצעירה ברטה נשלחו עם הגעתם לתאי הגזים, בעוד אברט ואחיותיה רנה ופירי נבחרו לעבודה במחנה.

ארבעה חודשים לאחר שהגיעו למחנה, הועברו אברט ושתי אחיותיה למפעל תחמושת ליד לייפציג, שם עבדו עד לשחרורן על ידי כוחות בעלות הברית ב-1945.

### לאחר השואה
לאחר ששוחררה, נסעה אברט עם אחיותיה שנותרו בחיים לשווייץ על מנת להתחיל לשקם את חייהן. בשנת 1953 התאחדה אברט עם אחיה הגדול, ששרד את השואה, ולאחר מכן עברה המשפחה לישראל שם נישאה ונולדו לה שלושה ילדים, לפני שהתיישבה בלונדון ב-1967.
אברט הרצתה על קורותיה בשואה בבתי ספר ומקומות עבודה ברחבי בריטניה. היא הייתה חברה מייסדת של המרכז לניצולי השואה בבריטניה.

בשנת 2021, אברט הפכה לכוכבת טיקטוק, וצברה יותר ממיליון עוקבים לקליפים, בהם היא עונה לשאלות של אנשים לגבי הישרדותה השואה, כשהייתה אסירה במחנה הריכוז וההשמדה אושוויץ.

בשנת 2021, במהלך מגפת הקורונה,כתבה יחד עם הנין שלה דב פורמן את הספר "ההבטחה של לילי", שיצא לאור עם הקדמה של הנסיך צ'ארלס.

בנובמבר 2021 נפגשה אברט עם שחקן הקריקט לשעבר, עזים ראפיק, שמסר עדות בפרלמנט על דעות קדומות אנטי-מוסלמיות במועדון הספורט בו שיחק והתגלה כי התבטא בשפה מלאת ביטויי שנאה כלפי יהודים ברשתות החברתיות בשנת 2011. עזים פרסם התנצלות ואמר שהוא "מתבייש בעצמו". ראפיק התחייב ללמוד על הדת היהודית ו"להבין את האנטישמיות" וכחלק מהתהליך, נפגש עם מספר ניצולי שואה ובהם לילי אברט, שנפגשה אתו בביתה. היא הראתה לו את המספר שחרטו הנאצים על ידה באושוויץ. לאחר פגישתם סיפר שלא שמע על אושוויץ לפני כן, ואמר ללילי בסוף פגישתם כי חשוב לספר את סיפורה "כדי לזכור, כדי שהאירועים לא יחזרו על עצמם". לאחר פגישתם אמרה לילי "כשמישהו שונה, זה לא אומר שהוא טוב יותר או גרוע יותר. אנחנו צריכים להיות סובלניים אחד עם השני". בסוף הפגישה העניקה לראפיק עותק מספרה.

צילום דיוקן שלה היה אחד משבעה שהוזמנו על ידי הנסיך צ'ארלס עבור האוסף המלכותי כדי לזכור ולהזכיר את ניצולי השואה וכמחווה לניצולי השואה החיים בבריטניה. כשהדיוקנאות פורסמו מחדש בגלריה קווינס בארמון בקינגהאם אמרה אברט לנסיך צ'ארלס "לפגוש אותך, זה למען כל מי שאיבד את חייו". הנסיך צ'ארלס נגע בכתפה וענה: "אבל זו זכות גדולה יותר עבורי".

## הוקרה
בשנת 2016, זכתה במדליית האימפריה הבריטית (B.E.M) עבור פעילותה לחינוך ומודעות לשואה.

בשנת 2023 קיבלה אברט את אות מסדר האימפריה הבריטית מידי המלך צ'ארלס השלישי.

## ספרה
* לילי אברט, דב פורמן, **ההבטחה של לילי: איך שרדתי את אושוויץ ומצאתי את הכוח לחיות**

## קישורים חיצוניים

* 
* 

## הערות שוליים

קטגוריה:יהודיות הונגריות
קטגוריה:יהודים בשואה: הונגריה
קטגוריה:אסירים במחנה הריכוז אושוויץ
קטגוריה:ניצולות השואה: הונגריה
קטגוריה:סופרות יהודיות בריטיות
קטגוריה:יהודיות שהגיעו לגיל מאה
קטגוריה:טיקטוקרים יהודים
קטגוריה:בריטיות שהגיעו לגיל מאה
קטגוריה:בריטים שהגיעו לגיל מאה
קטגוריה:בריטיות שנולדו ב-1923
קטגוריה:בריטים שנולדו ב-1923
קטגוריה:בריטיות שנפטרו ב-2024
קטגוריה:בריטים שנפטרו ב-2024
אקס (מותג)

**אקס** או **לינקס** (באנגלית: **Axe** או **Lynx**) הוא מותג מוצרי טיפוח לגברים של חברת יוניליוור.ממוזער|242x242 פיקסלים|מוצרי המותג
ממוזער|240x240 פיקסלים|מוצרי המותג תחת השם Lynx
המוצר משווק תחת השם Lynx בבריטניה, אירלנד, מלטה, אוסטרליה, ניו זילנד וסין.

## היסטוריה
המותג אקס הושק בצרפת בשנת 1983 על ידי חברת יוניליוור.

בעקבות בעיות בסימן המסחרי של המוצג, נאלצה החברה להשתמש בשם לינקס (Lynx) כשם חליפי בבריטניה, אירלנד, מלטה, אוסטרליה, ניו זילנד וסין.

החל משנת 1983 ועד לשנת 1989, שווק האקס במספר גרסאות שנשאו את שם הריח.

החל משנת 1990 ועד לשנת 1996, שווק האקס במספר גרסאות שנשאו שמות של מיקומים גאוגרפיים.

בשנת 2005, החלה יוניליוור לשווק את המותג בישראל.

בשנת 2009, השיקה החברה מכל דאודוראנט בגודל שמונה סנטימטרים בשם Axe Bullet.

בשנת 2013, השיקה החברה דאודוראנט ייחודי לנשים בשם Axe Anarchy for her.

בשנת 2014, השיקה החברה דאודוראנט בניחוח שוקולד.

בשנת 2016, השיקה החברה את מוצר Axe Black Night.

### מוצרי החברה
* ג'ל רחצה
* דאודורנט
* אפטר שייב
* שמפו

## קישורים חיצוניים

*  

## הערות שוליים

קטגוריה:בשמים
קטגוריה:מותגי יוניליוור
דה דמנד

**דה דמנד,** (באנגלית: The Damned, בתרגום לעברית: "הארורים") היא להקת פאנק רוק בריטית.

## היסטוריה
דה דמנד נוסדה ב-1976 בלונדון על ידי בריאן ג'יימס (גיטרה) וראט סקאביס (תופים). הם רצו לשכור את סיד וישס מהסקס פיסטולס כסולן, אבל הבחירה הסופית הייתה דייב ווניאן. האחרון היה "קפטן סנסיביל" (בס, גיטרה, קלידים, שירה).

הופעת הבכורה של דה דמנד התקיימה ב-6 ביולי 1976 כמופע פותח לסקס פיסטולס ב-London's 100 Club.

דה דמנד הייתה להקת הפאנק הבריטית הראשונה שהוציאה חומרי אולפן. הסינגל New Rose, היה השיר הראשון שיצא אי פעם באופן מסודר על ידי להקת פאנק.

חברים אחדים בלהקה דחפו פחות לכיוון הפאנק ויותר לכיוון הרוק, מה שהוביל להתפרקותה הזמנית לאחר האלבום השני Music for Pleasure בתחילת 1978. בריאן ג'יימס עזב את הלהקה הקים את The Lords of the New Church

הגיטריסט בריאן ג'יימס נפטר במרץ 2025. בינואר 2026 חברי הלהקה הוציאו לזכרו את האלבום "Not Like Everybody Else", אוסף קאברים לשירים שהוא אהב.

## חברי הלהקה
* דייב ווניאן - שירה (1976–1978, 1978-)
* קפטן סנסיביל - גיטרה, בס (1978–1984, 1989, 1996-)
* מונטי אוקסי מורון – קלידים (1996-)
* פול גריי - גיטרה בס (1980-1983,1989,1997, 2017 -)
* פינץ' - תופים (1999-)

## דיסקוגרפיה
* Damned, Damned, Damned (1977)
* Music For Pleasure (1977)
* Machine Gun Etiquette (1979)
* The Black Album (1980)
* Strawberries (1982)
* Phantasmagoria (1985)
* Anything (1986)
* Not of This Earth (1995)
* Grave Disorder (2001)
* So, Who's Paranoid? (2008)
* Evil Spirits (2018)
* Darkadelic (2023)
* Not Like Everybody Else (2026)

## קישורים חיצוניים

* 

* דה דמנד אתר רשמי.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:להקות רוק בריטיות
קטגוריה:להקות פאנק (Punk)
קטגוריה:להקות גל חדש
קטגוריה:להקות שהוקמו בשנת 1976
גן חסידי אומות העולם תושבי חיפה

טקסט=כיתוב על צד האבן ובו שלושה חסידי עולם נוספים|ממוזער|הוספת שלושה שמות של חסידי אומות העולם על צד האבן
**גן חסידי אומות העולם תושבי חיפה** ממוקם בשכונת רמת אלון בחיפה להנצחת חסידי אומות העולם שסיכנו את חייהם למען הצלת יהודים בתקופת השואה והתגוררו בעיר פרק זמן מסוים או עד לפטירתם.

## היוזמה והרעיון להקמת הגן
תושב חיפה רוני גרוסמן, אשר אביו ניצל בזכות ורוניקה פרוצאי, ואמו הסתתרה בבית מוגן של ראול וולנברג, ביקש למצוא דרך מיוחדת להנצחה בחיפה. הוא פנה ליונה יהב, ראש עיריית חיפה, וכך עלה הרעיון להנצחה באמצעות גן מיוחד. הנושא עלה ואושר פה אחד ב־2005 במועצת העיר. בישיבה הוחלט להקים גן ציבורי על שם חסידי אומות העולם תושבי חיפה, בשכונת רמת אלון, חיפה.

## תיאור הגן
ממוזער|שלושה עמודי אבן בכניסה לגן חסידי אומות העולם בשכונת רמת אלון חיפה
בכניסה לגן ניצבים שלושה עמודי זיכרון. על עמוד האבן המרכזי חרוטה מפת הגן עם מסלול ממוספר של אבני הזיכרון. בצדו השמאלי עמוד זיכרון ובו סיפורו של הגן. בצידו הימני עמוד עליו חרוטים שמות חסידי אומות העולם. הגן טובל בירק ומוצל באמצעות עצים ובו שבילים מרוצפים. ברחבי הגן מפוזרות פינות ישיבה. ובשבילי הגן במסלול מעגלי ניצבים הסלעים שעל כל אחד מהם חרוט השם ותמצית סיפור ההצלה של מי שהתגוררו בחיפה והוכרו כחסיד אומות העולם. בשטח הגן נבנה גם אמפיתיאטרון וכן מגרש משחקים הנקרא "גן ילדי הנצח" לזכרם של מיליון וחצי ילדים שנספו בשואה.
ממוזער|אחת מאבני הזיכרון וספסל בגן חסידי אומות העולם תושבי חיפה
בגן מונצח גם הדיפלומט השוודי, חסיד אומות העולם ראול וולנברג, שבזכותו ניצלו עשרות אלפי יהודים בהונגריה. ב-1936 וולנברג התגורר במשך כחצי שנה בחיפה כשעבד בבנק הולנד ברחוב הבנקים פינת עיר התחתית בחיפה. חסידי אומות העולם הנוספים המונצחים באבני הזיכרון הם: זופיה אבני, אנה דוברוצקה, פלגיה שפרינגר הוצ'אק אנה הורנונג טומצ'ק, ברוניסלבה ואירינה זינטל יקירה, בלה ליפר (ואליה) יקימובה, הלינה לוגובסקי, ירוסלבה לויצקה, ויקטור מלניק, תמרה ברומברג, אליזבט סטרול (ניקופוי), מריה דיקר, ורוניקה פרוצאי, ויקטוריה צוקרביץ, יוליה קלדי, יוסף גרובר (נסטור סניאדאנקו) ויז'י שלאג.

## חנוכת הגן
הגן נחנך ב-2008. לטקס חנוכת הגן הוזמנו חסידי אומות העולם שהיו עדיין בחיים, ניצולים ובני משפחותיהם. בטקס נכחו גם נציגים דיפלומטים מהמדינות שבהם פעלו חסידי אומות העולם, כגון, שגרירת פולין בישראל וקונסול הכבוד של פולין בחיפה, צרפת, אוקראינה וארצות הברית. כמו כן השתתפו בטקס ד"ר מרדכי פלדיאל, מנהל מחלקת חסידי אומות העולם ביד ושם, ונציגי תנועות הנוער ומועצת הנוער העירונית של חיפה.

## פעילות חינוכית
ממוזער|גן משחקים ע"ש "ילדי הנצח" לזכרם של מיליון וחצי ילדים שנספו בשואה
הגן נועד להוות מוקד לפעילות חינוכית ערכית לתלמידים ולחניכי תנועות הנוער ומקום השראה ללימוד אודות הצלה בתקופת השואה תוך הדגשת הגבורה והבחירה האנושית והמוסרית להתגייס לעזרתם של היהודים הנרדפים.

בית הספר היסודי רוממה בחיפה הפך את ההגעה לגן ביום השואה והגבורה למסורת בית ספרית. הביקור בגן מהווה השלמה ללימוד בכיתה על המושג חסידי אומות העולם. הרעיון החל ביוזמה של יואב גרוסמן תלמיד בית הספר, בנו של רוני גרוסמן, יוזם הקמת הגן.

## הערות שוליים

קטגוריה:הנצחת חסידי אומות העולם
קטגוריה:חיפה: אנדרטאות
קטגוריה:חיפה: גנים ופארקים
תהילים ל"ט

**תהילים ל"ט** הוא המזמור השלושים ותשעה בספר תהילים (לפי המספור בוולגטה ובתרגום השבעים, המזמור ממוספר כמזמור ה-38).
זהו אחד משלושה מזמורים המתחילים ב"לידותון" ומתייחסים לידותון שהיה אחד מראשי משפחת משוררים לויים.

## תוכנו של המזמור
מזמור ל"ט מורכב מארבע עשרה פסוקים ומחולק לשלושה חלקים:

### א'-ד'
המשורר עוצר את עצמו בכוח מלבטא את כאבו בקרבו מחשש שיגיד דברים קשים: "אָמַרְתִּי אֶשְׁמְרָה דְרָכַי מֵחֲטוֹא בִלְשׁוֹנִי" (ב), והשתיקה גורמת לצער נוסף:"וּכְאֵבִי נֶעְכָּר"(ג), עד שהיא גורמת לתחושות של רצון עז לדבר:"חַם לִבִּי בְּקִרְבִּי בַּהֲגִיגִי תִבְעַר אֵשׁ דִּבַּרְתִּי בִּלְשׁוֹנִי"(ד).

### ה'-ז'
המשורר מבקש באלוהים לדעת עד כמה הוא חדל: "הוֹדִיעֵנִי ה' קִצִּי וּמִדַּת יָמַי מַה הִיא אֵדְעָה מֶה חָדֵל אָנִי"(ה), והוא מבין שהאדם הוא יצור חולף עם זמן חיים קצוב ולא ידוע: "אַךְ כָּל הֶבֶל כָּל אָדָם"(ו).

### ח'-י"ד
בסופו של דבר, פונה המשורר אל האלוהים הנצחי כי רק הוא תקוותו:"וְעַתָּה מַה קִּוִּיתִי אֲדֹנָי תּוֹחַלְתִּי לְךָ הִיא"(ח) והוא מבקש מחילה על חטאיו בגלל שהוא יצור חולף: "כִּי גֵר אָנֹכִי עִמָּךְ תּוֹשָׁב כְּכָל אֲבוֹתָי הָשַׁע מִמֶּנִּי וְאַבְלִיגָה בְּטֶרֶם אֵלֵךְ וְאֵינֶנִּי" (יג-יד).

## בתרבות
* **הודיעני ה' קיצי** - ניגון חב"ד הניגון מיוחס לאדמו"ר הצמח צדק.

## קישורים חיצוניים

* תהילים ל"ט מתוך פרויקט 929

## הערות שוליים

לט
דימיטרי לאונידס

**דימיטרי לאונידס** (ביוונית: **Δημήτρης Λεωνίδας**; נולד ב-14 בנובמבר 1987) הוא שחקן קולנוע וטלוויזיה אנגלי.

## חיים מוקדמים
ליאונידס נולד ברובע ברנט בלונדון בן לאב קפריסאי-יווני ולאם אנגלייה. הוא ממוצא וולשי דרך אמו. יש לו שלוש אחיות: סטפני וג'ורג'ינה, שתיהן שחקניות, והלנה, מורה.

## קריירה
לאונידס הופיע לראשונה בסרט בשנת 1997, כניצב בסרט של הבמאי צ'ארלס סטארידג', "סיפורי פיות". תפקידו הראשון היה בסדרת הטלוויזיה לילדים "Grange Hill" בשנת 2001, בה שיחק בארבע עונות תחת השם שיין לאונידס.

בשנת 2009 שיחק בתפקיד ראשי בסרט הקולנוע "Tormented", ובשנת 2010 הוא הופיע בסרט "סנטוריון" בכיכובו של מייקל פאסבנדר. לאונידס התארח בסדרות טלוויזיה רבות בהן "סינבד" ו-"דוקטור הו".

בשנת 2013 הוא לוהק על ידי ג'ורג' קלוני לתפקיד בדרמה ההיסטורית ציידי האוצרות, שהוקרנה בשנת 2014.הדמות אותה מגלם לאונידס, "סם אפשטיין" מבוססת על דמותו של הארי אטלינגר. בסרט מככבים קלוני עצמו, מאט דיימון, ביל מוריי וקייט בלאנשט. הוא שיחק בסרטו של הבמאי ג'ון סטיוארט, "רוזווטר". בעקבות משחקו בסרט המגזין Screen International בחר בו כאחד מכוכבי המחר.

בשנת 2015, ללאונידס היה תפקיד קצר במיני סדרה "להרוג את ישו". לאחר מכן הופיע בסרט האקשן "Renegades" ובקומדית האימה "Kill Ben Lyk". מ-2017 עד 2019, הוא שיחק בסדרת הטלוויזיה "ריביירה". לאחר מכן שיחק בסדרת הטלוויזיה "התאמה מושלמת".

## פילמוגרפיה
### טלוויזיה

### קולנוע

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אנגלים ממוצא ולשי
קטגוריה:אנגלים שנולדו ב-1987
א-נסאריה

**א-נַּסַּאריה** (בערבית: **النصّارية**, בתעתיק מדויק: **אלנַּצַּאריה**) היא עיירה פלסטינית בנפת שכם בגדה המערבית, הממוקמת 14 ק"מ מזרחית לשכם. לפי נתוני הלשכה המרכזית הפלסטינית לסטטיסטיקה (PCBS), הכפר מנה 1,354 תושבים באמצע שנת 2006. מתקני הבריאות לכפרים בסביבה מבוססים בא-נסאריה. 

## קישורים חיצוניים

* תמונת השטח מהמאה ה-19

* פרופיל הכפר
* תמונת הכפר מלווין

## הערות שוליים

קטגוריה:נפת שכם
קטגוריה:הרשות הפלסטינית: יישובים
אירלנד באירוויזיון 2022

**[[אירלנד באירוויזיון|אירלנד]] השתתפה ב[[אירוויזיון 2022]]**, שהתקיים בטורינו שבאיטליה, עם השיר "That's Rich" של ברוק סקוליון. זו הייתה השתתפותה ה-54 של אירלנד בתחרות הזמר של האירוויזיון. 

## רקע

קדם לאירוויזיון 2022, אירלנד השתתפה חמישים ושלוש פעמים בתחרות מאז הופעת הבכורה שלה באירוויזיון 1965. היא ניצחה שבע פעמים בתחרות, יותר מכל מדינה אחרת. זכייתה הראשונה נרשמה בשנת 1970 עם השיר "All Kinds of Everything" של דנה רוזמרי סקאלון, ואילו האחרונה התרחשה באירוויזיון 1996 עם השיר "The Voice" של איימר קווין. אירלנד נחשבת למדינה היחידה שניצחה שלוש פעמים ברציפות (באירוויזיון 1992 עם "Why Me?", באירוויזיון 1993 עם "In Your Eyes" ובאירוויזיון 1994 עם השיר "Rock 'n' Roll Kids"). ג'וני לוגן האירי זכה באירוויזיון שלוש פעמים, פעמיים כזמר (1980 ו-1987) ופעם אחת ככותב השיר הזוכה (1992). מאז אירוויזיון 2013 אירלנד העפילה לגמר פעמיים בלבד. באירוויזיון 2021 שלחה את לזלי רוי עם השיר "Maps", שהגיעה למקום ה-16 בחצי הגמר ולא העפילה לגמר.

## לפני האירוויזיון
ב-6 בספטמבר 2021 אישרה רשות השידור האירית (RTÉ) את השתתפותה באירוויזיון 2022. עשרה ימים אחר כך נפתחה תקופת הגשת השירים לרשות השידור. היא נסגרה ב-22 באוקטובר אותה השנה. הוועדה המקצועית שלה, שהורכבה מאנשי תעשיית המוזיקה והבידור האירית, בחרה מספר אמנים שיבצעו את השירים הנבחרים בקדם הלאומי שיקרא "Eurosong 2022". שידור הקדם תוכנן ל-21 בינואר 2022, אך הוא נדחה ל-4 בפברואר.

ב-16 בנובמבר 2021 הצהיר ראש המשלחת האירית לאירוויזיון, מייקל קילי, כי נשלחו 320 שירים ל-RTÉ, שרובם נכתבו בשפה האנגלית, פרט לבודדים שבוצעו באירית. מתוך רשימת השירים נבחרו שישה בלבד. ששת השירים הושמעו לראשונה ב-The Ryan Tubridy Show ברדיו RTÉ 1 בין ה-17 בינואר ל-21 בינואר.

### רשימת המשתתפים

### הגמר
את הקדם הנחה בלאטנאיד טרייסי וחבר השופטים הורכב מהזמרת-יוצרת קרוליין קור, מהזמרת לוסיה אוונס ומזוכה אירוויזיון 1994 פול הרינגטון. במהלך הגמר הופיעו להקת ריברדאנס. לאחר שקלול של חבר השופטים האירי, הבינלאומי והצבעות הקהל, נבחר "That's Rich", בייצוע של ברוק סקוליון. חבר השופטים הבינלאומי הורכב מוויליאם לי אדמס, מייסד את "Wiwiblogs"; ארני פיולה, חבר בלהקת Gagnamagnið שייצגה את איסלנד באירוויזיון 2021; יאן פרוסט בורס, תסריטאי צ'כי וקתרינה אורלובה, ראש המשלחת הרוסית לאירוויזיון.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי אירלנד תופיע בחלק השני של חצי הגמר השני.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אירלנד הופיעה עשירית, לאחר קפריסין ולפני מקדוניה הצפונית. ב-12 במאי 2022 ביצעה סקוליון את "That's Rich" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 15 עם 47 נקודות.

## קישורים חיצוניים

## הערות שוליים

קטגוריה:אירלנד באירוויזיון
קטגוריה:מדינות באירוויזיון 2022
Somebody to Love (שיר של ג'פרסון איירפליין)

**Somebody to Love** (בעברית: **מישהו לאהוב**; בתחילה הופק בשם **Someone to Love**) הוא סינגל משנת 1967 של להקת הרוק הפסיכדלי האמריקאית ג'פרסון איירפליין. קודם לכן הוקלט השיר על ידי להקת הרוק "The Great Society". השיר דורג במקום ה-274 ברשימת 500 השירים הגדולים בכל הזמנים היא שערך המגזין "רולינג סטון" בסוף שנת 2004.

## השיר
השיר נכתב על ידי דארבי סליק, שהיה באותו זמן הגיטריסט של להקת הרוק האמריקאית "The Great Society". השיר יצא כסינגל בפברואר 1966, אך זכה לתפוצה קטנה מאוד.

כשגיסתו, גרייס סליק, עזבה את הלהקה והצטרפה ללהקת הרוק הפסיכדלי "ג'פרסון איירפליין" השיר הוקלט שוב, זכה להצלחה מסחרית גדולה ופורסם גם באלבומהּ של הלהקה, "Surrealistic Pillow".

## מיקומי שיא

## קישורים חיצוניים

## הערות שוליים

קטגוריה:שירי 1966
קטגוריה:שירים באנגלית
קנדרש

**קנדרש היא** עיירה במחוז יאס-נאג'קון-סולנוק בנפת קרצג.

## מיקום
העיר ממוקמת לאורך הכביש הראשי 4 בין דברצן לבין סולנוק, בערך באמצע הדרך, בלב המישור ההונגרי הגדול מרחק (בכביש):
* מבודפשט : 145 ק"מ
* מדברצן : 85 ק"מ
* ממישקולץ : 145 ק"מ
* מסגד : 132 ק"מ

היישובים מסביב: קישאויסאלאש, פג'וורנק, קונהדייש.

## נגישות
* באוטובוס מכיוון היישובים אבאדסלוק, בקשצ'אבה, אגר, ג'נג'ש, גיולה, קרצג, מזקבשד, מישקולץ, סגד, סנטש, סולנוק, טיספירד ,
* ברכבת מכיוון היישובים אבדבלוק, קאל - קאפולנה, קישקרה, קישאויסאלאש, ועוד.

## היסטוריה
קנדרש נושאת את המאפיין והאווירה של יישובי המישור הגדול, האלפלד המתבטאת בסביבה הטבעית של שדות החיטה ושדות התירס, רצועות היער והחורשות המכסים את השטח עד בתי המגורים בני ה-90–100 שנים ומעלה.

האוכלוסייה ביישוב היא למעלה כ-4,500, מתוכם 900 חיים באזור הפרברים של קנדרש, באזור המכונה באנהלמה. העיירה ממוקמת בחלק המרכזי של מחוז יאס-נג'קון-סולנוק, בקצה הצפוני של מישור סולנוק-טור, בקרבת היישובים של נאג'יקון. כביש ראשי מספר 4 (E60) חוצה את היישוב בכיוון מזרח-מערב.

ההיסטוריה של המקום מתוארכת לתקופת הכלקוליתית ולתקופת הברונזה, ככל הנראה האזור היה מיושב כבר אז. קרקעות הצ'רנוזיום (אדמה שחורה) וקרקעות האחו שנמצאים בפאתי היישוב היוו תנאים נוחים לפיתוח מוקדם של חקלאות. האזכור הראשון של קנדרש הוא משנת 1352, אז מוזכר הכפר באיגרת שהוא בבעלות הקומאנים.

העיירה היא מקום הולדתו של עוצר ממלכת הונגריה בין שתי מלחמות העולם האדמירל מיקלוש הורטי הימני קיצוני ואנטישמי ובתקופה זו אוכלוסיית היישוב הציגה התפתחות מרשימה, בעיקר בזכות התמיכה האישית של מיקלוש הורטי. נבנו אז: מבני ציבור, בתי ספר, רשתות אינסטלציה וחשמל, שירותי בריאות ושירותים מודרניים נוספים.

### קהילה יהודית
ידוע מעט על קהילה יהודית במקום, אך בית הקברות היהודי המקומי מעיד על אוכלוסייה די משמעותית.

## אתרים בעלי עניין
* טירת הורטי-הלשי (Halasy-Horthy)
* קריפטה הורטי
* מוזיאון ימי
* הורטי פארק

## ילידי המקום
* מיקלוש הורטי, האביר מנג'באניה (18 ביוני 1868. אֶסטוריל, פורטוגל, 9 בפברואר 1957) עוצר ממלכת הונגריה.
* יולן פלדש (20 בדצמבר 1902 - לונדון, 11 באוקטובר 1963) סופרת יהודייה-הונגרייה.

## גלריית תמונות

קובץ:Kenderes városháza.jpg|בית העירייה
קובץ:Kenderes református templom 2.jpg|הכנסייה ההקלוויניסטית
קובץ:Kenderes református parókia.jpg|בית הכומר הקלוויניסטי
קובץ:Kenderes katolikus templom.jpg|הכנסייה הרומית-קתולית
קובץ:Kenderes katolikus templom belső.jpg|פנים הכנסייה הקתולית
קובץ:Kenderes Horthy kastély főhomlokzat.jpg|החזית הראשית של טירת הורטי
קובץ:Horthy Miklós Kenderes.jpg|פסל של מיקלוש הורטי מול הטירה
קובץ:Horthy kripta Kenderes.JPG|הקריפטה של משפחת הורטי בבית הקברות הציבורי בעיירה
קובץ:Kenderes iskola.jpg|בית ספר יסודי (במקור מנזר) מול טירת הורטי
קובץ:Kenderes háborús emlékmű.jpg|אנדרטת מלחמת העולם הראשונה בפארק הורטי
קובץ:Kenderes zsidó temető.jpg|בית הקברות היהודי


## ראו גם
* אתר קנדרש
* בית הספר היסודי Apáczai Csere János

## קישורים חיצוניים

* 
* בית קברות יהודי קנדרש ב-International Jewish Cemetery Project

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Make Believe

"**Make Believe**" (בעברית: "**לְהַעֲמִיד פָּנִים**" או "**הַעֲמָדַת פָּנִים**") הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול הסרט, *[[Granpa]]* (1988). השיר יצא לאור כחלק מפסקול הסרט ותיפקד כשיר הנושא של הסרט. הוא הופק על ידי הווארד בלייק, שכתב אותו גם כן.

לאחר יציאתו של הסרט בשנת 1988, הוחלט להוציא את "Make Believe" כסינגל במטרה לעזור בקידום המסחרי שלו.

## רקע וכתיבה
בשנת 1984, בעקבות הצלחתו של סרט חג המולד המונפש *The Snowman*, הזמין ערוץ 4 סרט הנפשה נוסף מאולפני *TVC*; מפיק הקולנוע ג'ון קואטס פנה לדיאן ג'קסון ולמלחין הווארד בלייק והציע את ספר התמונות של ברנינגהאם, *Granpa*, כבסיס לסרט הנפשה חדש, היות שהוא טען שהרעיון יכול להצליח.

לאחר מכן, הוחלט ליצור את הסרט *[[Granpa]]* בנוסף לפסקול נלווה, מתוכו יצא "Make Believe" כשיר הנושא.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שרה ברייטמן
קטגוריה:שירים באנגלית
קטגוריה:שירים מסרטי קולנוע
קטגוריה:סינגלים בהוצאת קולומביה רקורדס
Get Me

"**Get Me**" (בעברית: "**קבל אותי**" או "**את מבינה אותי**") הוא שיר שהוקלט על ידי הזמר־יוצר הקנדי ג'סטין ביבר בהשתתפות הזמרת האמריקאית קלאני לאלבום האולפן החמישי שלו, *[[Changes (אלבום של ג'סטין ביבר)|Changes]]*. השיר נכתב על ידי ביבר, קלאני פאריש וג'ייסון בויד (Poo Bear) , והופק על ידי בוי-1דה ואנדרסון הרננדס .

הוא פורסם בתור סינגל שיווקי מתוך האלבום ב־28 בינואר 2020 על ידי חברת התקליטים דארף ג'אם.

## רקע

[220px|ממוזער|הזמרת ה[אמריקאית קלאני, השתתפה בשיר יחד עם ג'סטין ביבר]]
[220px|ממוזער|[ג'סטין ביבר בהופעה]]
[220px|ממוזער|[בוי-1דה, המפיק מוזיקלי של השיר]]
ב־24 בדצמבר 2019 הזמר־יוצר ג'סטין ביבר הודיע באמצעות קליפ קצר בשם "bieber2020" כי יוציא את אלבום האולפן החמישי שלו ויצא לסיבוב ההופעות הרביעי שלו בשנת 2020.

הסינגל הראשון של האלבום, "yummy", יצא ב־3 בינואר 2020 והופיע לראשונה במקום השני ב־Billboard Hot 100. באותו יום דווח ב־TMZ על כך שהזמרת והרקדנית האמריקאית קלאני פאריש צפויה להופיע באחד משירי האלבום.

ב־28 בינואר 2020, במהלך אירוחו בתוכנית של אלן דג'נרס, ביבר אישר את תאריך יציאת אלבום האולפן החמישי שלו, Changes, ל־14 בפברואר 2020. כשבאותו יום הוא גם הוציא את "Get Me" ששימש כסינגל שיווקי לאלבום, יחד עם הזמרת קלאני.

## השיר
השיר הוא בלדת פופ ואר אנד בי בשילוב קולות בס ופסנתר. הוא נכתב על ידי ג'סטין ביבר, קלאני פאריש וג'ייסון בויד (Poo Bear) , והופק על ידי בוי-1דה ואנדרסון הרננדס .

מגזין הבילבורד כינה את השילוב של ביבר וקאלני כ"שידוך שנעשה בגן עדן ה־R&B“, הוא כתב שהקצב והצלילים משלימים את הקולות החלקים של ביבר וקאלני, והוסיף שהפזמון הקליט ”החזיר לנו את הסגנון כתיבה של ביבר שאליו חיכינו“.

השיר מדבר על האהבה של ג'סטין לאשתו היילי: 

### יוצרים

## הפצה
[220px|ממוזער|השיר נכלל ב[פסקול של הסדרה התיעודית על ביבר, ג'סטין ביבר: עונות והועלה לערוץ היוטיוב של ביבר מיד לאחר פרסום ארבעת הפרקים הראשונים של הסדרה]]
הוא פורסם בתור סינגל שיווקי מתוך האלבום ב־28 בינואר 2020 על ידי חברת התקליטים דארף ג'אם. עם יציאתו, נכנס אל המקום ה־93 במצעד בילבורד הוט 100, ולמקום הרביעי במצעד של איגוד תעשיית ההקלטות הניו זילנדי.

ב-27 בינואר, יום לפני היציאה הרשמית, השיר נכלל בפסקול של הסדרה התיעודית על ביבר, ג'סטין ביבר: עונות והוא הועלה לערוץ היוטיוב של ביבר מיד לאחר פרסום ארבעת הפרקים הראשונים של הסדרה.

### מיקומי שיא

## ראו גם
* ''Changes'' (אלבום של ג'סטין ביבר)
* דיסקוגרפיה של ג'סטין ביבר

## קישורים חיצוניים

*
*Justin Bieber Announces “Changes” Album & Tour, Drops New Single “Get Me”
*Justin Bieber announces new album and shares single ‘Get Me’
*

## ביאורים

## הערות שוליים

קטגוריה:שירי ג'סטין ביבר
קטגוריה:שירי קלאני
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:בלדות משנות ה-2020
קטגוריה:בלדות פופ
קטגוריה:בלדות R&B עכשוויות
לא יוסיף

**לא יוסיף** (נקרא גם **בל תוסיף**) הוא מצוות לא תעשה האוסרת על בית הדין המכה עבריין שהתחייב במלקות להוסיף מלקות נוספות על מספר המלקות שהוא התחייב בהן. חז"ל למדו מאיסור זה גם איסור כללי להכות כל אדם מישראל, אף אם לא נתחייב מלקות בבית הדין.

## מקור המצווה
התורה כותבת לגבי השליח בית דין שמכה את העובר עבירה שאסור להוסיף להכותו מכה נוספת על ארבעים המלקות, , ולומדים מזה חכמים שאם על אדם שעבר עבירה מצווים שלא להכותו וודאי שכל אדם כשר מישראל. הרמב"ם כתב שזו הסיבה שבמלקות לוקים רק 39 ולא 40 מלקות, כי חכמים הורידו את המכה הארבעים כדי שאם בטעות יוסיף להכותו עוד מכה לא יעבור על האיסור הזה.

## דיני המצווה
האיסור כולל הכאת כל אדם ככל מצוות שבין אדם לחבירו, אולם לבית הדין היכן שיש צורך בדבר וכן כל מקום שנצרך להכות לצורך חינוך, אין איסור בדבר. כמו כן אם אדם מכה את חבירו, מותר למוכה להגן על עצמו על ידי הכאת חוזרת למכה, וכן פטור מתשלום נזיקין במקרה זה.

## קישורים חיצוניים
* '''בל יוסיף''' באתר דעת.
* '''לא יוסיף''', הרב אהרון ליכנשטיין, באתר תורת הר עציון.

## הערות שוליים

קטגוריה:תרי"ג מצוות
קטגוריה:מצוות שבין אדם לחברו
קטגוריה:מצוות לא תעשה
קטגוריה:מצוות הנוהגות בזמן הזה
Anything But Lonely

"**Anything But Lonely**" (בעברית: "**הַכֹּל מִלְּבַד (לִהְיוֹת) בּוֹדְדָה**") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום המחזמר של "היבטים של אהבה" (1989). השיר יצא לאור כחלק מאלבום המחזמר ותיפקד כשיר הנושא של המחזמר. הוא הופק על ידי אנדרו לויד ובר.

בחלק מרחבי העולם הופץ השיר על גבי תקליט 7 אינץ' ביחד עם השיר "Half a Moment".

## רקע וכתיבה
השיר נכתב על ידי אנדרו לויד ובר, דון בלאק וצ'ארלס הארט והופק על ידי לויד ובר גם כן. הוא הופץ כחלק מפסקול אלבום המחזמר "היבטים של אהבה" (1989). "Anything But Lonely" יצא לאור כסינגל הראשון של ברייטמן מזה שנתיים (מאז צאת "" בשנת 1987).

"Anything But Lonely" נכלל באלבום *[[Sarah Brightman Sings the Music of Andrew Lloyd Webber]]* (1992).

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שרה ברייטמן
קטגוריה:שירים באנגלית
קטגוריה:שירים שהולחנו על ידי אנדרו לויד ובר
קטגוריה:שירים ממחזות זמר
קטגוריה:שירים על בדידות
קטגוריה:סינגלים בהוצאת פולידור רקורדס
וילהלם, דוכס אוסטריה

**וילהלם, דוכס אוסטריה** (בגרמנית: **Wilhelm, Herzog von Österreich**; 1370 - 15 ביולי 1406), המכונה **וילהלם האדיב**, היה חבר בבית הבסבורג ודוכס אוסטריה משנת 1386. כראש הקו הליאופולדי, הוא שלט על הדוכסות הפנימית של אוסטריה קרינתיה, שטיריה וקרניולה וכן על רוזנות טירול ואוסטריה הנוספת מ-1396 ועד מותו.

## ביוגרפיה
וילהלם נולד בווינה, והיה בנם הבכור של לאופולד השלישי, דוכס אוסטריה ווירידיס ויסקונטי, בתו של הלורד ברנבאו ויסקונטי. לאופולד השלישי כבר שימש כעוצר על טירול ועל נחלה אוסטרית נוספת בשוואביה; בשנת 1379 הוא חתם על הסכם נויברג עם אחיו הבכור אלברכט השלישי, דוכס אוסטריה, ולאחר מכן קיבל גם את אדמות אוסטריה הפנימית.

בגיל 14, וילהלם התארס לנסיכת אנז'ו ידוויגה, בתו הצעירה של לאיוש הראשון, מלך הונגריה, שגם הפך למלך פולין ב-1370. זה היה אחד הניסיונות הראשונים של ההבסבורגים להרחיב את שלטונם על ידי נישואים ליורשות, שכן לואי התכוון לבתו הבכורה מריה וארוסה זיגיסמונד מלוקסמבורג לרשת בפולין, בעוד שידוויגה הוגדרה ליורשת של ממלכת הונגריה. כאשר המלך לואי מת בשנת 1382, מרי ירשה אותו בהונגריה. עם זאת, האצילים הפולנים דחו את מריה וזיגיסמונד, ובמקום זאת בחרו בידוויגה כעוצרת. הם גם שללו את אירוסיה לווילהלם ואכפו את פירוק האירוסין.
ימין|ממוזער| חותם וילהלם מאוסטריה
בשנת 1386, לאופולד השלישי נהרג בקרב זמפאך. וילהלם ואחיו לאופולד הרביעי ירשו אותו כדוכסי אוסטריה, ושלטו במשותף עם דודם אלברכט השלישי. סכסוך ירושה עז התעורר כאשר הדוכס אלברט השלישי מת בשנת 1395, וירש אותו בנו היחיד אלברכט הרביעי, בן דודו הראשון של וילהלם. בשנה שלאחר מכן הושג הסכם, המבוסס על הסכם נויברג משנת 1379, ולאחר מכן השאיר וילהלם את השלטון על אוסטריה בידי אלברכט הרביעי, וכחבר בכיר בקו הליאופולדי ההבסבורגי, המשיך לשלוט בשלוש הדוכסויות הפנימיות של אוסטריה. רוזנות טירול היוותה את מקום מגוריו בגראץ .

ב-1401 התחתן וילהלם עם יורשת יורשת נוספת, הנסיכה ג'ואנה מנאפולי, בת דודתה של ידוויגה וגם מבית אנז'ו. לשניים לא היו צאצאים ווילהלם לא חי כדי לראות את אשתו יורשת את אחיה לדיסלאוס מנאפולי בתור המלכה ג'ואנה השנייה ב-1414.

בשנת 1404 מת בן דודו אלברכט הרביעי, והותיר את אדמות הקו האלברטיני לבנו הדוכס אלברכט החמישי בן השבע. וילהלם פעל כעוצר אוסטרי ושוב ניסה לקחת את השטחים האלברטיניים מאחיינו הקטין, אך לא הצליח לפני מותו.

וילהלם מת ב-1406 ללא יורשים בווינה. הוא נקבר בקריפטה הדוכסית בקתדרלת סטפן הקדוש בווינה. עם מותו, התרחשה חלוקה נוספת של ארצות התורשה ההבסבורגיות, ולאחר מכן אחיו של וילהלם, לאופולד הרביעי, השתלט על העוצרות באוסטריה עצמה, ארנסט הברזל, הבן השלישי, ירש את הדוכסות הפנימית של אוסטריה, ופרידריך הרביעי, הצעיר ביותר, ירש את טירול ואוסטריה הנוספת.

## אילן יוחסין

## קישורים חיצוניים

## הערות שוליים

קטגוריה:נפטרים ב-1406
Somebody to Love (שיר של סוזי בוגוס)

**Somebody to Love** (בעברית: **מישהו לאהוב**) הוא סינגל משנת 1998 של זמרת הקאנטרי האמריקאית סוזי בוגוס.

השיר יצא לאור בתור הסינגל הראשון מתוך אלבומה "Nobody Love, Nobody Gets Hurt". הוא בילה 19 שבועות במצעד שירי הקאנטרי של המגזין בילבורד, ובשיאו דורג במקום ה-33.

## מיקומי שיא

## הערות שוליים

קטגוריה:סינגלים בהוצאת קפיטול רקורדס נאשוויל
קטגוריה:שירים באנגלית
רובין אטקין דאונס

**רובין אטקין דאונס** (באנגלית: **Robin Atkin Downes**; נולד ב-6 בספטמבר 1976) הוא שחקן, מדבב ואמן לכידת תנועה אנגלי, שידוע בזכות גילומו של ביירון בעונתה החמישית של סדרת המדע בדיוני "בבילון 5" וכן בזכות עבודות הדיבוב הרבות שלו לסרטי וסדרות הנפשה ומשחקי מחשב.

## חיים אישיים
רובין אטקין דאונס נולד בלונדון, אנגליה, והוא בעל תואר באמנות יפה מאוניברסיטת טמפל, פילדלפיה. בעבודות הדיבוב שלו, הוא מתמחה בכ-60 דיאלקטים. בנובמבר 2004 הוא נישא לשחקנית האמריקאית מייקל אן יאנג ולהם בת בשם נטשה.

## פילמוגרפיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:מדבבים בריטים
קטגוריה:בבילון 5
קטגוריה:בוגרי אוניברסיטת טמפל
קטגוריה:אנגלים שנולדו ב-1976
חן שרייבר

**חן שרייבר** (נולד ב-19 בינואר 1966) הוא רואה חשבון ישראלי, נשיא לשכת רואי החשבון בישראל מאז אוקטובר 2021.

## ביוגרפיה
שרייבר נולד ב-1966 בבני ברק. למד בתיכון אורט סינגלובסקי ושירת בצה"ל כטכנאי קשר.

למד תואר ראשון בכלכלה באוניברסיטת בר-אילן בין השנים 1988–1991, ותואר שני במימון באוניברסיטת בר-אילן בין השנים 1992–1993. ב-1998 קיבל תעודה בחשבונאות. מחזיק ברישיון רואה חשבון (CPA) ממועצת רואי החשבון בישראל ובתעודת יועץ פנסיוני (CPC) ממשרד האוצר.

בשנת 2013 ייסד משרד רואי חשבון עצמאי, המתמחה בבקרת תהליכים ובייעוץ בהאצת צמיחה והשבחת חברות, וכן ייסד את המרכז הארצי להכשרת דירקטורים, מנהלי כספים וחשבים. לפני כן עבד בחברות ציבוריות שונות כסמנכ"ל כספים.

## פעילות עסקית וציבורית
את תחילת דרכו המקצועית עשה שרייבר בבנק דיסקונט בתחום הערכת סיכון אשראי. בהמשך שימש כסמנכ"ל כספים בחברות שונות בתחומי המסחר, הקמעונאות, התעשייה והנדל"ן וביניהן קבוצת החברה לישראל, קבוצת בני גאון בע"מ ומגה ספורט. בשנת 2009 זכה לאות הפורום ל-CFO (סמנכ"ל הכספים) המצטיין במשק. ב-2010 שימש שרייבר כסמנכ"ל כספים באפקון החזקות בע"מ ועם כניסתו לתפקיד ביצע גיוס חוב של 100 מיליון ש"ח ומיזג לקבוצה שתי חברות.

ב-2019 מונה על ידי שר המשפטים דאז, אמיר אוחנה, לחבר מועצת רואי החשבון ומשמש גם כחבר הוועד המרכזי בלשכת רואי החשבון החל משנת 2009, וכחבר בוועדה למינוי רו"ח וקביעת שכרם מטעם רשות החברות הממשלתיות.

באוקטובר 2021 נבחר על ידי האספה הכללית של לשכת רואי החשבון בישראל לנשיא הלשכה, בספטמבר 2024 נבחר לכהן לקדנציה נוספת.. בסוף 2025 ניסה שרייבר לקדם שינוי בתקנון לשכת רואי החשבון על מנת לבטל את ההגבלה על מספר הקדנציות שאפשר לכהן ברצף כנשיא, דבר שיאפשר לו להתמודד לכהונה שלישית ברצף. חוות דעת משפטית של עו"ד קארן שוורץ, ראשת העמותות וההקדשות לשעבר, קבעה כי הסרת מגבלה זו פוגעת בעקרונות של שוויון, תחרות הוגנת, שקיפות ואחריותיות, ואינה מתיישבת עם חובות נאמנות וזהירות החלות על נושאי משרה בגוף בעל מאפיינים ציבוריים כמו לשכת רואי החשבון.

## חיים אישיים
שרייבר נשוי לחלי, ואב לארבעה ילדים. הוא ומשפחתו מתגוררים ברמת גן.

## קישורים חיצוניים

* דף הפייסבוק הרשמי של חן שרייבר
* ערוץ היוטיוב הרשמי של חן שרייבר

## הערות שוליים

קטגוריה:רואי חשבון ישראלים
קטגוריה:בוגרי תיכון אורט סינגאלובסקי
קטגוריה:בוגרי אוניברסיטת בר-אילן
קטגוריה:דירקטורים ישראלים
קטגוריה:נשיאי לשכת רואי חשבון
קטגוריה:ישראלים שנולדו ב-1966
הגדלת פרוזדור ימין

**הגדלת פרוזדור ימין** (באנגלית: **Right atrial enlargement - RAE**) היא סוג של קרדיומגליה, או הגדלת לב.

## גורמים
בין הגורמים השכיחים להגדלה אפשר למצוא:
* יתר לחץ דם ריאתי, יכול להיות הגורם הראשי המוביל להגדלת הפרוזדור הימני, או יתר לחץ דם ריאתי משני להיצרות המסתם התלת-פסיגי
* מחלות מולדות כגון היצרות מסתם ריאתי והטטרלוגיה על שם פאלוט
* מחלות ריאה כרוניות כגון Cor Pulmonale
* אי-ספיקת חדר ימין, אי-ספיקת המסתם התלת-פסיגי ופגם במחיצה הבין-פרוזדורית

## אבחנה
הגלים החשמליים של הדפולריזציה של הפרוזדורים מתבטאים בגל P בתרשים האק"ג, ולכן במצב של פרוזדור מוגדל גל P יהיה בעל אמפליטודה גבוהה יותר ("P ריאתי" P pulmonale).

הקריטריונים לאבחון הגדלת פרוזדור ימין באק"ג הם:
* גל P גדול מ-2.5 מילימטר בלידים תחתונים (I, II, AVF)
* גל P גדול מ-1.5 מילימטר בלידים V1 וV2

## ראו גם
* קרדיומגליה
* גל P (אלקטרוקרדיוגרפיה)

## קישורים חיצוניים

## הערות שוליים

קטגוריה:מחלות לב וכלי דם
קטגוריה:אלקטרופיזיולוגיה
רליש בסגנון שיקגו

**רליש בסגנון שיקגו** הוא רוטב תיבול (קונדימנט) לנקניקיה בלחמנייה שהומצא בשיקגו בארצות הברית.

הרוטב, או במינוח האנגלי רליש, מכונה גם "**נאון ירוק**" ו"**רליש אטומי**", כמחווה לנשק האטומי שאייפיין את התקופה בה הומצא הרוטב, תקופת מלחמה הקרה.

טעמו של המאכל מתקתק, והוא עשוי מירקות מוחמצים. צבעו הירוק הבוהק של הרוטב מתקבל על ידי הוספת צבע מאכל כחול. יש המשערים כי צביעה בסגנון זה החלה בשנות ה-70.

השימוש הראשוני ברליש בסגנון שיקגו בנקניקייה, מיוחס למספר מסעדות, כולל Fluky's ו-Superdawg.

## קישורים חיצוניים
* מתכון --

## הערות שוליים

קטגוריה:חומרי גלם (מזון)
קטגוריה:רליש
הסופר קאפ הספרדי 2011

**הסופר קאפ 2011** הוא המהדורה ה-28 במסגרת הסופר קאפ הספרדי. הטורניר נתן משחק קלאסיקו כשברצלונה הגיעה לאחר שזכתה בלה ליגה וריאל מדריד לאחר שזכתה בגביע הספרדי. ברצלונה זכתה בתואר בפעם ה-10 שלה כשנגמר 4–5 בסיכום שני המשחקים.

[מרכז|ממוזער|275px|הזוכה [ברצלונה (כדורגל)|ברצלונה חוגגת את הזכייה בסופר קאפ הספרדי לשנת 2011]]

## המשחקים
### משחק ראשון

### משחק שני

מרכז|ממוזער|200px|אנדרס אינייסטה (מימין) כובש את השער הראשון במשחק
מרכז|ממוזער|200px|ליונל מסי, הצטיין עם צמד שערים ובישול

## ראו גם
*עונת 2010/2011 בלה ליגה
*הקלאסיקו

## קישורים חיצוניים

2011
קטגוריה:תחרויות כדורגל ב-2011
קטגוריה:2011 בספרד
אאו נאנג

**אָאוֹ נַאנְג** (בתאית: **อ่าวนาง**) היא עיירת נופש קטנה במחוז קראבי שבדרום תאילנד, כ-20 קילומטרים מהעיר קראבי.
## היסטוריה
העיירה, אשר הייתה במקור כפר דייגים קטן, התגלתה בתחילה על ידי תרמילאים במהלך שנות ה-70 וה-80 של המאה ה-20. עם השנים פחתה הפופולריות של אאו נאנג בקרב תרמילאים, אך האזור הפך שוב לפופולרי בהמשך בקרב תיירים. כיום כלכלת העיירה מתבססת בראש ובראשונה על ענף התיירות.

בשנת 2000 יצא לאקרנים סרטו של דני בויל, "החוף", בכיכובו של לאונרדו דיקפריו, אשר צולם בין היתר בחוף של אאו נאנג.

ישנם שני חופים באאו נאנג: האט נאפאראט טארה (Hat Napparat Tara) והאט אאו נאנג (Hat Ao Nang). האיים בקרבת אאו נאנג פופולריים כיום בקרב חובבי צלילה ושנורקלינג.

אאו נאנג נפגעה קשות ב-2005 כתוצאה מרעידת האדמה באוקיינוס ההודי.

## גלריה

קובץ:Pla_Plong_Beach_AoNang.JPG|חוף פלה פלונג
קובץ:Ao_Nang_street_view_2.jpg|הרחוב הראשי באאו נאנג
קובץ:Phra_Nang_beach_1.jpg|חוף פרה נאנג
קובץ:Ao_Nang.JPG|אאו נאנג


## קישורים חיצוניים

## הערות שוליים

קטגוריה:תאילנד: ערי חוף
רמת גלינר

[שמאל|ממוזער| מסלול ה[סקר הטופוגרפי הבולגרי Tangra 2004/05 שכלל את רמת גלינר]] 
[ממוזער| מפה טופוגרפית של [ליווינגסטון (אי)|האי ליווינגסטון ואי סמית']]
**רמת גלינר** (באנגלית: **Gleaner Heights**) היא רמה, בחלק המזרחי של האי ליווינגסטון באיי שטלנד הדרומיים, שבאנטארקטיקה .

אורכה של הרמה 2 קילומטרים, והיא ממוקמת דרומית - מערבית לגבעת לזלי; בקע אלהובו מפריד בין רמת גלינר לבין גבעת לזלי.

בקע גורב מפריד בין רמת גלינר לבין פסגת חמוס, המהווה את הקצה הצפון-מערבי של רכס בוולז.

רמת גלינר מכוסה ברובה קרח, למעט אזור סלע חשוף קטן, במורדות הצפון-מערביים של הרמה.

רמת גלינר מתנשאת מעל שדה השלג סדינני שמצפון-מערב לה, מעל קרחון קאליאקרה שממזרח לרמה, ומעל קרחון פרוניקה שמדרום-מערב לרמה.

שיא גובהה של הרמה מגיע לגובה של 531 מטרים מעל פני הים; שיא זה ממוקם 5 קילומטרים צפון-מערבית להר בוולז; השיא ממוקם 5.05 קילומטרים צפונית-מערבית לפסגת מלניק ו-1.43 קילומטרים מערבית - דרום-מערבית מגבעת לזלי.

## היסטוריה
### מיפוי הרמה

הרמה מופתה לראשונה על ידי סוקרים בריטיים בשנת 1968, ושוב על ידי סוקרים בולגריים בשנים 2005, 2009, ו-2017.

### מקור השם

שמה של הרמה ניתן לה בשנת 1958 על ידי הוועדה המייעצת לשמות אנטארקטיים של בריטניה.

הרמה נקראת על שם הבריג האמריקאי גלינר (*Gleaner*), אשר נשלחה לציד ליוויתנים באיי שטלנד הדרומיים, בקיץ האנטארקטי 1820 – 1821.

### טיפוס לפסגה

הטיפוס הראשון לראש הרמה בוצע ב-25 בדצמבר 2004 באמצע קיץ האנטארקטי, על ידי מטפס ההרים הבולגרי דויצ'ין ואסילב (Doychin Vasilev), כחלק מסקר Tangra 2004/05. ואסליב יצא לטיפוס ממחנה אקדמיה.

גלימר
גה ואן דייק

**גה ואן דייק** (בהולנדית: **Gerard Jan "Gé" van Dijk**; 15 באוגוסט 1923 באמסטרדם, הולנד - 29 במאי 2005 באמסטרדם) היה כדורגלן הולנדי ששיחק בעמדת חלוץ.

גה ואן דייק נולד באמסטרדם ובמהלך מלחמת העולם השנייה החל לשחק עבור אייאקס. הוא ערך את הופעת הבכורה שלו בקבוצה בשנת 1943. בשנים 1947 ו-1957 הוא זכה עם קבוצתו באליפות. בעונת 1950/51 ואן דייק היה מלך השערים של הליגה. בשנים האחרונות של הקריירה שלו שימש ואן דייק בתור קפטן הקבוצה.

בשנת 1947 ערך ואן דייק הופעת בכורה שלו בנבחרת ההולנדית במשחק ידידות נגד שווייץ. בהמשך הוא השתתף במשחק ידידות נוסף.

ואן דייק סיים את הקריירה בשנת 1957 כאשר במשחקו האחרון הקבוצה נפרדה מחלוץ נוסף של המועדון קלאס באקר.

בשנת 1960 ואן דייק מונה למאמן ראשי של בקבוצת AFK ששיחקה בליגת נמוכה וכבר בעונתו הראשונה ואן דייק הצליח להעפיל את המועדון לליגה גבוהה יותר.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:אמסטרדם: כדורגלנים
קטגוריה:כדורגלני אייאקס
קטגוריה:הולנדים שנולדו ב-1923
קטגוריה:הולנדים שנפטרו ב-2005
קופר ואן גרוטל

**קופר ואן גרוטל** (באנגלית: **Cooper van Grootel**; נולד ב-26 בינואר 2001) הוא שחקן אוסטרלי, המוכר בעיקר מתפקידו בתור נייט מקאולי בסדרה "אחד מאיתנו משקר" (2021–2022) של נטפליקס. 

## ביוגרפיה
ואן גרוטל נולד ב-26 בינואר 2001 בעיירה קריניאפ , בעיר פרת' שבמערב אוסטרליה. לאחר שסיים את לימודיו בתיכון עבר ואן גרוטל ללוס אנג'לס כדי להתמקד בקריירת המשחק.

## קריירה
הופעת הבכורה של ואן גרוטל הייתה בשנת 2013 בסרט הקצר "Turkish Delight". שנה לאחר מכן הופיע בפרק בסדרת הרשת "The Legend Of Gavin".

בשנת 2015 שיחק בסרט הקצר "Red Dirt".

בשנת 2017 שיחק בתפקיד משני בסרט הדרמה האוסטרלי "*Jasper Jones*" בכיכובו של לוי מילר. באותה שנה שיחק בתפקיד ראשי בסדרת הרשת האוסטרלית "Unverified".

בשנת 2018 שיחק במיני סדרת הטלוויזיה "Monday Night Menace". באותה שנה שיחק בפרק של מיני סדרת הטלוויזיה האוסטרלית "Chardonnay Life" ובפרק בסדרת הטלוויזיה הבלשית "Mystery Road".

בשנת 2019 שיחק בפרק בסדרה "The Heights". שנה לאחר מכן שיחק בתפקיד ראשי בסרט הקולנוע "קארטינג" לצד שחקן הקולנוע האוסטרלי, ויליאם לודר. באותה שנה שיחק בסדרות האינטרנט "Collapse", "USER NOT FOUND" ובסרט הקצר "הפיל הוורוד".

בשנת 2021 שיחק בסרט הקולנוע "No Running" שהוקרן בפסטיבל טרייבקה. באותה שנה שיחק בסדרת הטלוויזיה "אחד מאיתנו משקר", המבוססת על ספרה של הסופרת האמריקאית קארן מ. מקמנוס. בסדרה הוא מגלם את נייט. בפברואר 2022 פורסם כי ואן גרוטל ישחק בסדרה גם בעונה השנייה. 

ב-25 באוקטובר 2021, פורסם כי  ואן גרוטל לוהק לתפקיד בסרט "שתי אהבות אמת",  שיצא לאקרנים בבכורה ב-7 באפריל 2023. 

בשנת 2022 שיחק במיני-סדרת הדרמה והפשע "*Savage River"* של ערוץ ABC TV, שם גילם את טרי אנדרסון, אחיה הצעיר של מיקי (קתרין לנגפורד).

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:אוסטרלים שנולדו ב-2001
עופר לינצ'בסקי

**עופר לינצ'בסקי** (נולד ב-4 ביוני 1968) הוא מנהל ואיש עסקים ישראלי.

## ביוגרפיה
לינצ'בסקי נולד בירושלים בשכונת קריית היובל, הבן הבכור (אח: ניר לינצבסקי, אחות: ענבל לינצבסקי עמדי). אימו ליאורה היא פרופסור לחינוך ומתמטיקה ואביו צביקה איש מחשבים. לינצ'בסקי עו"ד בהכשרתו, בעל תואר ראשון בכלכלה ומשפטים ותואר שני במנהל עסקים מהאוניברסיטה העברית בירושלים.

בשנת 1995 נישא לעפרה ברטוב ולשניים נולדו ארבעה ילדים - נדב, אורי, ארז ורוני. המשפחה עברה להתגורר בעיר מודיעין בשנת 1998. הם התגרשו בשנת 2014. לינצ'בסקי נמצא בזוגיות עם ליליאן פרימן והם מתגוררים בתל אביב. לשניים בן, איתמר.

## קריירה
לינצבסקי החל את הקריירה בהתמחות במשפטים בפרקליטות המדינה ובפרקליטות מחוז ירושלים ולאחר מכן, במשרד עורכי הדין יגאל ארנון ושות'. בשנת 1995 החליט להסב את תחום התמחותו לכלכלה ופיננסים ועבד כראש תחום התחבורה באגף התקציבים במשרד האוצר עד לשנת 2001. בשנת 2001 מונה לסמנכ"ל הכספים של אגד ובשנת 2004 מונה למנכ"ל אגד נכסים, עד לפרישתו בשנת 2005. בספטמבר 2005 מונה למנכ"ל רכבת ישראל, עם מינויו ביצע שינוי בהנהלת הרכבת ושינוי מבני בחטיבות. בתקופתו התרחשה תאונת הרכבת בבית יהושע ולאחריה החליטה הפרקליטות להגיש כתב אישום נגד לינצ'בסקי ובכירים נוספים ברכבת. עם זאת בהמשך בוטל כתב האישום על ידי הפרקליטות. בתקופת כהונתו נחנך קו הרכבת למודיעין, דימונה והחלה העבודה על הקמת הקו המהיר לירושלים. בשנת 2007 פרש מתפקידו, ועבר לכהן כמנכ"ל אפ"י אירופה מקבוצת אפריקה ישראל, עד לשנת 2010.

בהמשך כיהן כמנכ"ל קבוצת ממן בין 2010 ל-2018. ובשנת 2018 מונה למנכ"ל קבוצת גדות, בתקופת כהונתו נחתם לראשונה הסכם קיבוצי לעובדי התובלה בחברה, נרכשה פעילות פי גלילות, ובשנת 2022 חברה גדות לקבוצת אדני ההודית וביחד רכשו את נמל חיפה בתום תהליך הפרטתו על ידי הממשלה.

## קישורים חיצוניים

## הערות שוליים

קטגוריה:מנכ"לי רכבת ישראל
קטגוריה:בוגרי התיכון ע"ש זיו ומרקס
קטגוריה:בוגרי האוניברסיטה העברית בירושלים: משפטים
קטגוריה:עובדי משרד האוצר
קטגוריה:עורכי דין ישראלים
קטגוריה:מנכ"לים ישראלים
קטגוריה:קריית היובל: אישים
קטגוריה:ישראלים שנולדו ב-1968
פרידריך השלישי, דוכס אוסטריה

**פרידריך השלישי, דוכס אוסטריה** (בגרמנית: **Friedrich III. von Österreich**; 31 במרץ 1347 - 10 בדצמבר 1362) היה חבר בבית הבסבורג.

## ביוגרפיה
פרידריך נולד ב-31 במרץ 1347 בווינה, והיה בנם השני של אלברכט השני, דוכס אוסטריה ויוהנה מפירט, בתם של אולריך השלישי, רוזן פירט וז'אן מבורגונדיה, ואחיו הצעיר של רודולף הרביעי, דוכס אוסטריה. אלברכט השני החליט שארבעת בניו רודולף, פרידריך, אלברכט ולאופולד ישלטו במשותף כאשר הוא מת בשנת 1358. רודולף הבכור היה אז בן 18 ולמעשה הבטיח את האפוטרופסות של אחיו הקטינים. פרידריך לא האריך ימים אחרי אחיו הבכור ולא מילא תפקיד פוליטי ומת בווינה ב-10 בדצמבר 1362, שם הוא קבור בקריפטה הדוכסית.

## אילן יוחסין

## קישורים חיצוניים

קטגוריה:ילידי 1347
קטגוריה:נפטרים ב-1362
סמואלס

קטגוריה:שמות משפחה
קטגוריה:שמות משפחה המבוססים על השם שמואל
ניק בלתזר

**ניק בלתזר** (בצרפתית: **Nic Balthazar**; נולד ב-24 ביולי 1964, גנט) הוא תסריטאי ובמאי קולנוע בלגי.

## ביוגרפיה
ניק בלתזר נולד בגנט. אביו היה פרופסור באוניברסיטת גנט ופעיל במפלגה הסוציאליסטית. בלתזר סיים לימודים באוניברסיטת גנט ופנה לתחום הקולנוע.

בשנת 2007 הוא סיים עבודה על סרט "Ben X" בו היה במאי ותסריטאי. הסרט הוקרן במספר פסטיבלים לקולנוע וזכה בפרסים לרבות פרס בפסטיבל הסרטים העולמי במונטריאול. הוא היה מועמד לקבלת פרס האקדמיה האירופית לקולנוע.

בשנת 2012 יצאה הסרט השני של הבמאי Time of My Life. הוא זכה בפרסים בבלגיה וספרד.

בשנת 2016 הוקרן סרט Everybody Happy. הוא זכה בפרס בפסטיבל הסרטים העולמי במונטריאול.

בנוסף לבימוי בלתזר עוסק בהגשת תוכניות טלוויזיה וביקורת על סרטים.

## קישורים חיצוניים

קטגוריה:במאי קולנוע בלגים
קטגוריה:תסריטאים
קטגוריה:בוגרי אוניברסיטת גנט
קטגוריה:בלגים שנולדו ב-1964
מנוע הסלמן

שמאל|ממוזער| מנוע הסלמן בשיפוץ
**מנוע הסלמן** (באנגלית: **Hesselman engine**) הוא מנוע בעירה פנימית המשלב במאפייניו בין מנוע בנזין למנוע דיזל. הוא תוכנן והוצג בשנת 1925 על ידי המהנדס השוודי . במנוע זה בוצע השימוש הראשון בהזרקת בנזין ישירה במנוע הבזק המשמש להנעת רכב נוסע בכביש. מנועי הסלמן הותקנו במשאיות כבדות ובאוטובוסים בדגמים שיוצרו בשנות ה-20 וה-30 של המאה ה-20.

## אופן פעולה
מנוע הסלמן משלב תהליך בעירה עם דחיסת אוויר רגילה. הדלק מוזרק ישירות לתא הבעירה ממש בסוף מהלך הדחיסה, ליד הנמ"ע (נקודה מתה עליונה). בשל דחיסה נמוכה, יש להצית את תערובת האוויר והדלק הבלתי הומוגנית על ידי מצת. בעומס מלא, מנוע הסלמן משתמש בבקרת מומנט איכותית ללא מצערת, בעוד בעומס בינוני ובעת סרק, שסתום מצערת מבטיח מהירות מנוע יציבה. ניתן לתמרן את משך ההזרקה כך שיתאים לעומס המנוע, כאשר נקודת הסיום של ההזרקה נשארת תמיד זהה. השסתומים מעוצבים בצורה שהם יוצרים זרימה טורבולנטית המסייעת לערבב אוויר ודלק. מנוע הסלמן הוא מנוע 'רב-דלקי', המסוגל לפעול על מוצרי נפט שונים כגון, נפט, בנזין או סולר. למרות שילוב של תכונות של מחזור אוטו ומחזור דיזל, מנוע הסלמן קשור יותר במאפייניו למנוע אוטו.

## יתרונות וחסרונות
מנועי הסלמן יכלו להשתמש בשמנים כבדים יותר שהיו זולים במידה ניכרת מבנזין ולכן היו חסכוניים יותר לתפעול עבור בעל הרכב. מבחנים שבדקו צריכת דלק גם הצביעו על צריכת דלק מעט נמוכה יותר בהשוואה למנועי בנזין בעלי הספק דומה.

למנוע הסלמן בהשוואה למנוע דיזל היו מידות קטנות יותר ומכאן משקל נמוך יותר. בשנות ה-30 של המאה ה-20 הידע במטלורגיה היה פחות מתקדם מאשר מנועים בעשורים שבאו לאחריו, ולכן מנועי דיזל היו כבדים להתמודד עם הדחיסה והלחץ הגבוהים במהלך הבעירה. מאוחר יותר פותחו מנועי דיזל עם חומרים טובים וקלים יותר ומנועי הסלמן איבדו את היתרון הזה.

למנועי הסלמן היו כמה חסרונות. בשל הדחיסה הנמוכה היה קשה להגיע לטמפרטורת העבודה. התוצאה הייתה בעירה לא שלמה. הבעירה הלא שלמה הובילה לשחיקה מהירה של המצתים ולכמות גדולה של דלק שלא נשרף במלואו בתהליך הפליטות, שגרם לעשן כבד.

## שימושים
מנועי הסלמן יוצרו על ידי כל שלוש יצרניות המשאיות השוודיות של העשורים הראשונים של המאה ה-20, סקאניה, טידהולמס ברוק ווולוו. סקניה-ואביס החליפה את מנועי הסלמן במנועי דיזל תקינים משנת 1936, ואת וולוו מ-1947.

## קישורים חיצוניים

## הערות שוליים

קטגוריה:מנועים
קטגוריה:שוודיה: המצאות
ויליאם לודר

**ויליאם לודר** (באנגלית: **William Lodder**; נולד ב-7 בנובמבר 2000) הוא שחקן קולנוע וטלוויזיה אוסטרלי.

## ביוגרפיה
לודר נולד ב-7 בנובמבר 2000 בסידני, אוסטרליה.

## קריירה
בשנת 2020 הופיע בתפקיד ראשי בסרט הקולנוע האוסטרלי "קארטינג"  לצד פרנסס או'קונור וקופר ואן גרוטל. בסרט מגלם לודר את ג'ק שהוא ואמו החד הורית כריסטי עוברים לגור בעיר קטנה במערב אוסטרליה. לצד הקשיים ג'ק מנסה להתגבר על מותו של אביו הופר מסרטן. הוא זכה לביקורות מעורבות על משחקו.

בשנת 2021 שיחק בתפקיד משני בסדרת הטלוויזיה האוסטרלית "*Wakefield*". באותה שנה שיחק בתפקיד ראשי בסדרת הטלוויזיה האוסטרלית "Love Me".

בשנת 2021 לוהק לתפקיד במיני סדרת הטלוויזיה "Bali 2002" המתארת את אירועי הפיגוע בבאלי בשנת 2002. הסדרה שודרה בערוץ 9 האוסטרלי ב-25 בספטמבר 2022.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-2000
אופליה (סרט, 2018)

**אופליה** (באנגלית: **Ophelia**) הוא סרט דרמה רומנטית בריטי-אמריקאי משנת 2018 בבימויה של קלייר מקארתי על דמות בשם זהה מהמחזה "המלט" של ויליאם שייקספיר. המחזה מבוסס על הרומן של ליסה קליין, ועלילתו עוקבת אחר סיפורו של המלט אבל מנקודת מבטה של אופליה. בסרט מככבת השחקנית דייזי רידלי בתפקיד אופליה, לצד נעמי ווטס, קלייב אוון, ג'ורג' מקיי, טום פלטון ודבון טרל. הסרט הוקרן לראשונה בפסטיבל הסרטים סאנדאנס 2018. הביקורות עליו היו מעורבות, למרות שרידלי קיבלה שבחים על משחקה בסרט.

## תקציר העלילה

## שחקנים ודמויות

## תגובות וביקורות
הסרט זכה לביקורות מעורבות מהמבקרים, ששיבחו את עיצוב ההפקה, הבימוי והמשחק שלו (בעיקר את אלו של רידלי ו-ווטס), אך מתח ביקורת על התסריט. באתר Rotten Tomatoes, הסרט מחזיק בדירוג של 61% על סמך 132 ביקורות. על פי הסכמה כללית של מבקרי האתר: " *אופליה*, פגומה אך מסקרנת, משתמשת *בהמלט* כנקודת המוצא לניסיון אצילי להציע דמות לא מובנת שהייתה צריכה להיות מזמן. אתר האינטרנט Metacritic נתן לסרט ציון של 60 על סמך 22 מבקרים, מה שמצביע על "ביקורות מעורבות או ממוצעות".

ביקורות נוספות ציינו כי הסרט הוא "מרגש, משכר, רודף: הסרט המהנה ביותר מבחינה ויזואלית עד כה השנה",  וכי זהו "בידור אמיתי", שכן "דייזי רידלי עושה עבודה מהשורה הראשונה בתפקיד הראשי. " 

פרסומים אחרים גם שיבחו את רידלי בציטוט ש"דייסי רידלי אולי נולדה לשחק תפקידים מסוג זה כי אופליה חזקה ועוצמתית, בדיוק כמו ריי", והיא נותנת "הופעה יפה". 

על פי הביקורת של *Rotund Reviews, הם* מצהירים שהם "לא יכולים לשבח את הסרט הזה מספיק וממליצים בחום לבדוק אותו".

*Film Frenzy* מצהירים כי הסרט "מציע שחזור דמיוני של יצירת מופת מוכרת מנקודת מבט שונה" והוא "בהחלט שווה לראות ולהתפעל. 

Flixist אמר שהסרט "משכנע" ו"מושך חזותית" בעוד "הציון היה אחד מהחלקים האהובים עליו בסרט: משכנע, כוחני, ייחודי". 

RogerEbert.com בביקורתו שיבח את הסרט, והצהיר שהוא מפגין "אומץ, אינטליגנציה, יושרה ופעלתנות". 

The Wrap מסכים שזה "עיבוד שופע, אינטליגנטי". 

## קישורים חיצוניים
* 

## הערות שוליים

קטגוריה:מיתולוגיה יוונית
קטגוריה:סרטי 2018
קטגוריה:סרטים אמריקאיים
קטגוריה:סרטים באנגלית
קטגוריה:סרטים בריטיים
קטגוריה:סרטים המבוססים על המלט
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים
אנני בזנט

**אנני בזנט** (באנגלית: **Annie Besant**; לבית ווד; 1 באוקטובר 1847 – 20 בספטמבר 1933) הייתה סוציאליסטית, תאוסופית, פעילת זכויות נשים, סופרת, נואמת, אשת חינוך ופילנתרופית בריטית.

לאחר שש עשרה שנות נישואין לכומר פרוטסטנטי (פרנק, אחיו של וולטר בזנט) נפרדה ממנו וחברה לאגודה החילונית הלאומית (NSS)  ולצ'ארלס ברדלו  לקידום רעיונות של אתאיזם ומחשבה חופשית. שערוריית העמדתם לדין על פרסום ספר שהטיף לתכנון ולצמצום ילודה פרסמה אותם מאוד והביאה לבחירתו של ברדלו כחבר הפרלמנט הבריטי מטעם נורת'האמפטון.

ב-1890 פגשה את הלנה בלוואצקי, ובמהלך השנים הבאות גדל העניין שלה בתאוסופיה, ובמקביל דעך העניין שלה בקידום סדר יום חילוני. היא הפכה לחברה באגודה התאוסופית ולמרצה בולטת בנושא. בשנת 1905 היא הייתה שותפה לכתיבת ספר "צורות מחשבה". במסגרת פעילותה הקשורה לתאוסופיה, נסעה בזנט להודו ופעלה במדינה בתחום החינוך במפנה המאה העשרים ובעשרות השנים הראשונות של המאה. היא נעשתה מעורבת בפוליטיקה ההודית והצטרפה ל. בשיא פעילותה נבחרה בסוף 1917 לנשיאת הקונגרס הלאומי ההודי. היא המשיכה לפעול למען עצמאות הודו ולמען עקרונות התאוסופיה, עד מותה ב-1933.

## קישורים חיצוניים

* 
* 
* 
* האוטוביוגרפיה של אנני בזנט, בפרויקט גוטנברג

קטגוריה:אנשי חינוך
קטגוריה:מונצחים בשלט כחול של ארגון המורשת האנגלית
קטגוריה:תנועת העצמאות ההודית
קטגוריה:נשיאי הקונגרס הלאומי ההודי
קטגוריה:בריטיות שנולדו ב-1847
קטגוריה:בריטים שנולדו ב-1847
קטגוריה:בריטיות שנפטרו ב-1933
קטגוריה:בריטים שנפטרו ב-1933